
Број: 05-96-40/2023
Датум: 30.08.2023.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „ХИФА-ПЕТРОЛ“ д.о.о. Сарајево, за издавање еколошке дозволе за бензинску станицу са ТНГ, која се налази у Зворнику, улица насеље Бирач број 17/Е, од 29.06.2023.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:

Р Ј Е Ш Е Њ Е
1. Даје се инвеститору „ХИФА-ПЕТРОЛ“ д.о.о. Сарајево, ЕКОЛОШКА ДОЗВОЛА за бензинску станицу са ТНГ, која се налази у Зворнику, улица насеље Бирач број 17/Е, на грађевинској парцели означеној као к.ч. број: 7528/15, 7528/16, 7528/17 и 7528/18  К.О. Зворник. 
2. Опис активности и постројења за које се издаје еколошка дозвола:
       Објекат се налази у мјесту Зворник, са лијеве стране магистралног пута Зворник – Бијељина. На бензинској станици са ТНГ-ом, „Хифа Петрол“ Зворник, врши се ускладиштење фракција течних нафтних горива и течног нафтног гаса (ТНГ), претакање у подземне резервоаре и пуњење погонских резервоара моторних возила. 
  Погони и постројења за које се издаје еколошка дозвола су:

· пословни објекат, габарита 20,40 m x 9,00 m, спратности приземља + доградња Пр+2

· трговински простор, ресторан и кафе 

· надстрешница димензија: 20,00 x 7,50 m + 8,40 x 2,00 m 

· подземни резервоар за складиштење течног нафтног горива (60 m3) – складишти се ЕУ4

· подземни резервоар за складиштење течног нафтног горива (60 m3) подијељеног у двије коморе од по 30 m3 – складишти се ЕУ5 и БМБ 95

· подземни резервоар за ТНГ, запремине 20 m 3. 

Подземни челични резервоари за складиштење нафте и нафтних деривата су са двоплаштним зидовима, укопани у земљу, следећих запремина: 

· Резервоар 1 [60 000 L] – Дизел гориво (ЕД5)

· Резервоар 2 [30 000 L] – Дизел гориво (ЕД6)

· Резервоар 3 [30 000 L] – Бензини (БМБ 95)

· Резервоар 4 [20 000 L] – АД БЛУЕ

· Резервоар 5 [30 000 L] – ЛПГ (течни нафтни гас).
3. Инвеститор „ХИФА-ПЕТРОЛ“ д.о.о. Сарајево,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „ХИФА-ПЕТРОЛ“ д.о.о. Сарајево, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Адекватном организацијом рада спречити стварање гужве и застоја. 

· Све манипулативне површине је потребно редовно чистити, влажити, прати и одржавати да би се спријечиле прекомјерне концентрације лебдећих честица око објекта при кретању људи и материјала. 
· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· Контролисати исправност комплетне инсталације за ТНГ (ефекат стаклене баште).
· Да би се ублажио повећани ниво буке која настаје при раду опреме првенствено се морају редовно вршити испитивања опреме и машина и одржавати исте према упутству произвођача.
· Користити технички исправну механизацију (цистерне или друга возила).
· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке, постављања звучних зидова итд.
· Смањити на најмању могућу мјеру емисије загађујућих материја и непријатних мириса у ваздух уз примјену најбоље расположивих технологија.
· Испуњавање услова предвиђених Правилником о граничним вриједностима интензитета звука („Службени гласник Републике Српске“, број 02/23).
· Извршити правилан одабир и диспозицију дрвореда и другог зеленила у циљу формирања заштитних баријера, са циљем смањења буке и прашине.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, број: 44/01).
· Отпадне санитарно - фекалне воде из предметног објекта системом одводних канала спровести у  систем јавне канализације.

· Забрањено је просипање /или излијевање/ сваке материје која носи ознаку опасна супстанца.   

· Отпадне воде са манипулативних површина посебним каналом прикупљати и одводити на третман пречишћавања у таложник а затим у  сепаратор масти и уља у складу са граничним вриједностима прописаним Правилником о условима испуштања отпадних вода у јавну канализацију („Службени гласник Републике Српске“, број 44/01).
· Контролисати стање непропусности сепаратора.
· Атмосферске  воде са крова објекта преко олука одводитит и упуштати у кишну канализацију.
· Редовно вршити испитивање отпадних вода  чији квалитет мора задовољити референтне вриједности Правилника о условима за испуштање отпадних вода у јавну канализацију („Службени гласник Републике Српске“, број: 44/01).
· Сепаратор прописно и редовно чистити и одржавати у функционалном стању како би се успјешно одвајале зауљене фазе приспјелог ефлуента прије пуштања у крајњи реципијент и о томе водити уредну евиденцију, а отпадне материје из сепаратора збрињавати на основу Уговора са овлашћеним оператером.

· Правилно одржавање сепаратора:

a) Сваких 15 дана, односно послије велике кише или прања платоа отворити поклопац коморе сепаратора те извршити испуштање масноће и уља у посуду за талог, затим поново затворити затварач. О томе водити књигу евиденција са назначеном количином прикупљених масноћа, даном  пражњења, начином и мјестом одлагања зауљеног отпада.

б) Сваких шест мјесеци улазне коморе сепаратора очистити од чврстог материјала    (пијесак и шљунак). Када се напуни посуда за талог извршити пумпање талога клипном пумпом. Поред сепаратора треба да се налази  непропусна посуда у коју се сипају издвојене материје из сепаратора.

             в) Поклопци сепаратора морају бити закључани. Код сваког рада у сепаратору забрањује се прилаз са отвореним пламеном.

· Водити књигу евиденције чишћења и одржавања сепаратора (датум и вријеме контроле, датум и вријеме чишћења, количине уља и муљева, име, презиме и потпис одговорног лица за чишћење, име и презиме и потпис лица које је преузело отпадне материје). 

· Најмање једанпут у 10 година вршити недеструктивну контролу  дебљине зидова резервоара и провјера непропусности у циљу заштите земљишта и подземних вода.

· Квалитет земљишта са површина око претакалишта течних нафтних горива, препурука је да се прати сваке три године, са аспекта контаминираности земљишта тешким металима,  укупним уљима и ПЦБ-а. 
· Све отпадне воде треба третирати наначин да се не угрози квалитет подземних, површинских вода и земљишта.
· Редовно чистити и одржавати у функционалном стању све елементе канализационог система који прикупљају отпадне воде.

· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· У случају подмазивања машина, сипање горива и уља на локацији производног  објекта, вршити уз максималну пажњу и одмах уклонити евентуалне мрље посипањем адсорбенса на подлогу (екопор или пијесак).
· Набавити  довољне количине ЕКОПОР-а  - средстава за суво чишћење земљишта и радних површина.
· Спречити неконтролисано расипање отпада.
· Употребљени апсорбент и друге загађене материје збринути као опасни отпад. 

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Све врсте отпада који настају у процесу рада је потребно прикупљати у водонепропусне  контејнере затвореног типа, након чега се мора вршити одвоз на депонију у договору са надлежном комуналном службом.

· Набавити довољан број контејнера и канти за збрињавање различитих врста отпада.
· Строго је забрањено мијешање опасног и неопасног отпада.
· Контејнере држати на чврстој бетонској подлози, приступачној за прилаз возила комуналне службе.
· Посебно сакупљати амбалажу која није контаминирана, складиштити је и продавати као секундарну сировину.
· Отпади од употребе као што су: отпадна уља,употребљени апсорбенс, крпе за брисање, заштитна одјећа, празна контаминирана амбалажа и слично, представљају опасни отпад, те их је потребно одлагати у намјенске контејнере.

· Сви контејнери и бурад за складиштење опасног и неопасног отпада ће бити означени типом и нивом опасности отпада. 

· Водити мјесечну и годишњу евиденцију о количинама насталог отпада.
· Придржавати се мјера и активности дефинисане Планаом управљања отпадом. 

· Радници су обавезни да  превентивно спријече настајање и расипање чврстог и течног отпада.

· Произвођач и ималац отпада је одговоран за еколошки прихватљиво складиштење отпада прије његовог поврата и одлагања  користећи адекватну опрему, поступак или постројење за поврат или одлагање у складу са прописаним условима или користећи овлашћену службу за третман отпада уз надокнаду - Закон о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).

· Инвеститир је дужан да склопи уговоре за коначно збрињавање свих врста отпада који се продукује у склопу локације, закључно са овлаштеним оператерима, у складу са Законом о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Именовати координатора за отпад сходно чл. 31. Закона о управљању отпадом.
· Врсте отпада које настају у фази рада пострјења и које се морају адекватно збринути:
Табела бр.1: Врсте  отпада које се могу јавити током рада пословног објекта 
	КЉУЧНИ БРОЈ
	НАЗИВ ОТПАДА
	МЈЕСТО НАСТАНКА ОТПАДА
	МЈЕСТО ОДЛАГАЊА
	ЈЕДИНИЦА МЈЕРЕ
	КОНАЧНО ЗБРИЊАВАЊЕ

	ОПАСНИ ОТПАД

	13 05 
	Садржај сепаратора уља/вода

	13 05 02*
	Муљеви из сепаратора уље/вода
	одвајање

из сепаратора и директно у ауто цистерну
	0,01 t/g
	Уговорна контрола 

	13 05 06*
	Уља из сепаратора уље/вода
	
	0,02 t/g
	

	13 05 07*
	Зауљена вода из сепаратора уље/вода
	
	0,1 t/g
	

	13 07 01*
	Погонска горива и дизел
	намјенски контејнер
	0,00 t/g
	нема отпада

	13 07 02*
	Бензин
	
	
	

	13 07 03*
	Остала горива (укључујући мјешавине)
	
	
	

	15
	Отпад од амбалаже, апсорбенти, крпе за брисање, филтерски материјали и заштитне тканине, ако није другачије спецификовано 

	15 01
	Амбалажа (укључујући посебно сакупљену амбалажу у комуналном отпаду) 

	15 01 10*
	Амбалажа која садржи остатке опасних супст. или је контаминирана опасним супстанцама
	контејнер
	max.0,05 t/g
	Уговорна контрола

	15 02
	Адсорбенти, материјали за филтере, крпе за брисање и заштитна одјећа

	15 02 02*
	Адсорбенти, материјали за филтере (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама
	контејнер
	0,1 t/g
	Уговорна контрола

	20
	КОМУНАЛНИ ОТПАД (ОТПАД ИЗ ДОМАЋИНСТВА И СЛИЧНИ ОТПАД ИЗ ИНДУСТРИЈСКИХ И ЗАНАТСКИХ ПОГОНА И ИЗ УСТАНОВА) УКЉУЧУЈУЋИ ОДВОЈЕНО ПРИКУПЉЕНЕ САСТОЈКЕ

	20 01 21*
	Флуоресцентне цијеви и остали материјал који садржи живу – замјена неисправних цијеви
	контејнер
	0,00 t/g
	Односе сервисери приликом замјене


	НЕОПАСНИ ОТПАД

	08 03
	ОТПАД ОД ПРОИЗВОДЊЕ,ФОРМУЛАЦИЈЕ,ПРОДАЈЕ И ПРИМЈЕНЕ ТИСКАРСКИХ  БОЈА

	08 03 18
	Отпадни штампарски тонер који није наведен под 08 03 17
	Остали заступљени објекти (продавница, канцеларија или кафе бар
	пластична посуда
	< 0,01 t/g
	Односе сервисери приликом замјене

	15
	ОТПАДНА АМБАЛАЖА

	15 01 01
	Амбалажа од папира и картона
	Остали заступљени објекти (продавница, канцеларија или кафе бар
	контејнер
	1,0 t/g
	Овлаштена предузећа за прикупљање, транспорт и прераду отпада

	15 01 02
	Амбалажа од пластике
	Остали заступљени објекти (продавница, канцеларија или кафе бар
	контејнер
	0,2 t/g
	Овлаштена предузећа за прикупљање, транспорт и прераду отпада

	19 08 14
	муљеви из осталих третмана индустријске отпадне воде другачији од оних наведених у 19 08 13
	контејнер
	0,1 t/g
	Одвози овлаштено предузеће


	20
	КОМУНАЛНИ ОТПАД (ОТПАД ИЗ ДОМАЋИНСТВА И СЛИЧНИ ОТПАД ИЗ ИНДУСТРИЈСКИХ И ЗАНАТСКИХ ПОГОНА И ИЗ УСТАНОВА) УКЉУЧУЈУЋИ ОДВОЈЕНО ПРИКУПЉЕНЕ САСТОЈКЕ

	20 01 01
	Папир и картон
	Остали заступљени објекти (продавница, помоћни објекти)
	контејнер
	0,05 t/g
	Овлаштена предузећа за прикупљање, транспорт и прераду отпада

	20 03
	Стандардни комунални отпад
	од чишћења круга и остали неопасан отпад
	контејнер
	cca 4 t/g
	Овлаштена предузећа за прикупљање, транспорт и прераду отпада


  Напомена: Опасни отпад у Каталогу отпада има ознаку звијездице (*)
    3.3.4.   Мјере заштите у случају инцидентних ситуација
· Утврдити подручје опасности и спријечити истицање и излијевање у канале, дренажне системе и земљиште ископавањем заштитног јарка, који се огради врећама напуњеним сувим пијеском, земљом или глином.
· Омогућити добру вентилацију простора гдје долази до накупљања пара и гасова.
· Из оштећеног резервоара пумпом предвиђеном за употребу у потенцијално експлозивној атмосфери преточити сав садржај у празну цистерну – резервоар.
· Уклонити остатке са земљишта помоћу адсорпционих средстава (пиљевина, пијесак, минерални адсорбенси и друге инертни материјали).
· Отпадни материјал и уклоњени контаминирани површински слој земљишта одложити у резервоар или бачву са поклопцем, чврсто затворити и складишти до коначног збрињавања.
· Ангажовати особље за заштиту и спашавање (стручне особе), или раднике који су оспособљени за рад са нафтним дериватима, оспособљени за почетно гашење пожара, и оспособљени за пружање прве помоћи.
· Провјеравати на годишњем нивоу оспособљености радника за рад с опасним материјама, рад на провјери исправности система и средстава за заштиту од пожара, провјеравати лична заштитна средстава.
· Морају бити доступни бројеви телефона за обавијештавање Службе Цивилне заштите и надлежног инспектора за заштиту животне средине.
             У случају сумње да гас истиче или постоји сумња ХИТНО спроводити следећа осигурања:
· Не користити  отворена  свјетла или ручне  батеријске лампе, не користити прекидаче, звона, телефоне и друге  извоеи варничења.

· Цурење гаса одмах пријавити  руководиоцу пословне јединице/погона
· Зауставити  моторна возила и одстранити извор отвореног пламена, удаљити све особе чије присуство није потребно.

· Затвара се сва запорна арматура испред потрошача.

            3.3.5.   Мјере након затварања постројења
· Извршити измјештање опреме за рад са локације.
· Уклонити сав отпадни материјал у складу са његовим карактеристикама.
· У потпуности уклонити све медије из грађевина са свим пратећим садржајима, као и остатке материјала у залихи, те све врсте отпадних материјала у складу с важећим законским и интерним прописима.

· Придржавати се прописаних мјера и стандарда ако се предузму активности рушења грађевина те осигурати надзор надлежних служби.

         3.4. Инвеститор, „ХИФА-ПЕТРОЛ“ д.о.о. Сарајево, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења не смију се прекорачити граничне вриједности за загађујуће материје и то:
         4.1. Вриједности квалитета ваздуха на предметној локацији треба бити у складу са Уредбом о вриједностима квалитета ваздуха („Службени гласник Републике Српске“ број 124/12). 
Табела 2: Граничне вриједности, толерантне вриједности и граница толеранције за ваздух у циљу заштите здравља људи
	Период узимања

Средње вриједности мјерења
	Гранична вриједност
	Граница толеранције
	Толерантна

вриједност

	Сумпор – диоксид SO2
	
	
	

	Један сат
	350 µg/m3 не смије се прекорачити више од 24 пута у једној календарској години
	150 µg/m3
( 43 % од граничне вриједности ) 1.јануар 2013,године,с тим да се граница толеранције од 1.Јануара 2015год, и сваких 12 мјесеци након тога смањује на једнаке годишње постотке да би се до 1.јануара 2021,достигло 0 %


	500 µg/m3

	Један дан
	125 µg/m3, не смије се прекорачити више од три пута у једној календарској години
	125 µg/m3

	календарска година
	50µg/m3
	
	50 µg/m3

	Азот - диоксид NO2
	
	
	

	Један сат
	150 µg/m3
не смије се прекорачити више од 18 пута у једној календарској години
	75 µg/m3 ,( 50 % од граничне вриједности ) 1.Јануара 2013,с тим да се граница толеранције од 1.Јануара 2015 године и сваких 12 мјесеци након тога смањује на једнаке годишње постотке ,да би се до 1. Јануара 2021,године достигло 0 %
	225 µg/m3

	Један дан
	85 µg/m3
	40 µg/m3( 47 % од граничне вриједности) 1.Јануар 2013,с тим да се граница толеранције од 1.Јануара 2015 године и сваких 12 мјесеци након тока смањује на једнаке годишње постотке ,да би се до 1.јануара 2021,године достигло 0%
	125 µg/m3

	Календарска година
	40 µg/m3
	20 µg/m3 (50% од граничне вриједности)1.Јануара 2015 године и сваких 12 мјесеци након тога смањује на једнаке годишње постотке .да би се до 1.Јануара 2021,годишње достигло 0%
	60 µg/m3

	Суспендоване честице (МР10)

	Један дан
	50 µg/m3 не смије се прекорачити више од 35 пута у једној календарској години
	25 µg/m3 (50% од граничне вриједности)1.Јануара 2015 године и сваких 12 мјесеци након тога смањује на једнаке годишње постотке .да би се до 1.Јануара 2021,годишње достигло 0%
	75 µg/m3

	Календарска година
	40 µg/m3
	5 µg/m3 (20% од граничне вриједности) 1.Јануар 2013, с тим да се граница толеранције од 1 .јануара 2015 године и сваких 12 мјесеци након тога смањује на једнаке годишње постотке, да би се до 1.јануара 2021,год, достигло 0%
	48 µg/m3

	Суспендоване честице (МР2.5)Стадијум 1

	Календарска година 
	25 µg/m3
	5 µg/m3 ( 20% од граничне вриједности )31.децембра 2013 
	30 µg/m3

	Суспендоване честице (РМ2.5)Стадијум 2

	Календарска година
	20 µg/m3
	
	20 µg/m3


	Угљен - моноксид (СО)

	Максимална дневна осмочасовна вриједност
	10 µg/m3
	6 µg/m3 (60% од граничне вриједности) 1,Јануар 2013,ц тим да се граница толеранције од 1.Јануара 2015 године и 12 мјесеци након тога смањује на једнаке годишње постотке ,да би се до 1. Јануара 2021, године достигло 0%
	16 µg/m3

	Један дан
	5 µg/m3
	5 µg/m3 (100% од граничне вриједности) 1.јануар 2013, с тим да се граница толеранције од 1.Јануара 2015 и сваких 12 мјесеци након тога смањује на једнаке постотке ,да би до 1.Јануара 2021,године достигло 0%
	10 µg/m3

	Календарска година
	3 µg/m3
	
	3 µg/m3


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у петој зони. Дозвољени нивои вањске буке дати су у сљедећој табели. 
Табела 3:  Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент – јавну канализацију морају да буду у складу са Правилником о условима за испуштање отпадних вода у јавну канализацију („Службени гласник Републике Српске“ бр. 44/01): 
Табела 4: Граничне вриједности за квалитет отпадне воде која се смије испустити у јавну канализацију
	Параметри
	Јединица
	Метода
	Граничне  вриједности

	
	
	
	површинске воде
	јавна канализација

	pH
	pH jedinica
	BAS ISO 10523:2002
	6,50–9,00
	6,50–9,50

	Изглед
	organolept
	EN 1622:1997
	
	-

	Мирис
	organolept
	EN 1622:1997
	
	-

	Седиментиране материје
	ml/l
	EPA 160.5
	0,5
	5,0

	Електропроводљивост
	µS/cm
	BAS EN 27888:2002
	
	-

	Суспендоване материје
	g/m3
	BAS EN 872:2002
	35
	500

	HPK
	gO2/m3
	BAS ISO 6060:2000
	125
	-

	BPK5
	gO2/m3
	BAS ISO 5815:2000
	25
	-

	NH4-N
	g/m3 N
	BAS ISO 7150:2002
	10
	40

	NO2-N*
	g/m3 N
	EPA 354.1
	1
	10

	NO3-N
	g/m3 N
	BAS ISO 7890-3:2002
	15
	-

	Органски азот-Кјелдал
	g/m3 N
	BAS EN 25 663:1993
	-
	-

	Укупни азот
	g/m3N
	orgN+NH4-N+NO2-N+  NO3-N
	15
	100

	Укупни фосфор/ортофосфати
	g/m3 P
	ISO 6878:2004
	3
	5,0

	Сулфати
	g/m3
	EPA 375.3
	200
	200

	Хлориди
	g/m3
	BAS ISO 9297:2002
	250
	250

	Гвожђе
	mg/m3
	BAS ISO 6332:2000
	2000
	-

	Цинк
	mg/m3
	BAS ISO 8288:2002
	1000
	2000

	Олово
	mg/m3
	BAS ISO 8288:2002
	10
	500

	Бакар
	mg/m3
	BAS ISO 8288:2002
	300
	1000

	Кадмијум
	mg/m3
	BAS ISO 8288:2002
	10
	50,0

	Никл
	mg/m3
	BAS ISO 8288:2002
	10
	50,0

	Манган
	mg/m3
	BAS ISO 6333:2003
	500
	500

	Садржај уља и масти
	mg/m3
	APHAAWWA-WPCF 85
	500
	100000

	Детерџенти
	mg/m3
	EN 903:2009
	1000
	10000


          4.4.  У случају инцидентне ситуације, препорука је да се изврши узорковање контаминираног земљишта и изврши испитивање специфичних параметара у сагласности са Правилником о граничним и ремедијационим вриједностима загађујућих, штетних и опасних материја у земљишту  ("Службени гласник  Републике Српске", бр.82/21). 
Табела број 5: Граничне ремедијационе вриједности за потребе санације загађеног          земљишта 
	Елементи
	Уредба о системском праћењу  стања квалитета земљишта
(“Службени гласник Р.С.“ бр. 88/2020)
	Правилник о утврђивању дозвољених количина  штетних и опасних твари у земљишту
("Службени гласник Р.Српске  број 56/16).

	Изражени  у  мг/кг  (с.м.)

( с.м. -  сува материја)
	Гранична
вредност
	Ремедијациона
вредност
	Пјесковито                        тло
	Прашкасто иловасто тло
	Глиновито
тло

	Кадмијум (Cd)
	0,8
	12
	0,50
	1,0
	2,0

	Олово  (Pb)
	85
	530
	50
	100
	150

	Цинк  (Zn)
	140
	720
	60
	150
	200

	Хром (Cr)
	100
	380
	40
	80
	120

	Никl  (Ni)
	35
	210
	30
	50
	75

	Бакар  (Cu)
	36
	190
	60
	90
	120

	Жива (Hg) 
	0,3
	10
	0,5
	1,0
	1,5

	Арсен (As) 
	29
	55
	10
	15
	20

	Манган (Mn)
	Границна вриједност 1000 mg/l * (Ресуловић);      > 1000 mg/l  лишће биљака почиње да се суши.

	Полициклични ароматски   угљоводоници (PAH)
	1
	40
	1 (скелетна)
	2 (тешка)

	Укупни полихлорир. бифенили  (PCB)
	0,02
	1
	0,20
	0,20
	0,20

	Укупни нафтни  угљоводоници   
	-
	-
	1000 (скелетна)
	2000 (тешка)

	Минерална уља 
	50
	5000
	-
	-


5. Мониторинг
         5.1.  Одговорно лице „ХИФА-ПЕТРОЛ“ д.о.о. Сарајево, дужно је спроводити мониторинг загађујућих материја у периоду важења еколошке дозволе како је прописано у табели:
Табела број 6: План мониторинга     
	Параметри за мјерење на бензинској пумпи  и  плинској станици (ТНГ)
	Број мјерења

	Квалитет ваздуха/имисија загађујућих материја у ваздуху – простор око аутомата  и ревизионог шахта у складу са Уредбом о вриједностима квалитета ваздуха  ("Службени гласник Републике Српске" 124/12)
	1 x годишње

	Квалитет отпадне воде – 1 мјерно мјесто, сепаратор масти и уља, на испусту или  преливна комора   (бензинска станица)  Правилник о условима испуштања отпадних вода у јавну канализцију  („Службени гласник Републике Српске"  бр. 44/01).
	2 x годишње

	Ниво буке и микроклиматска мјерења – 1 мјерно мјесто крајња к.ч. према  најближој стамбеној јединици – Правилником о граничним вриједностима интензитета звука („Службени гласник Републике Српске“, број 02/23).
	1 x годишње

	Анализа земљишта – око ревизионог шахта / 1x у 3 године (препорука),  или случају инцидентне ситуације или на захтјев еколошког инспектора
	По налогу еколошког  инспектора


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „SISTEM QUALITA, S“ д.о.о. Пале.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „ХИФА-ПЕТРОЛ“ д.о.о. Сарајево, дана 29.06.2023.год., поднео је Градској управи Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за бензинску станицу са ТНГ - Подружница Зворник, која се налази у Зворнику, улица насеље Бирач број 17/Е, на грађевинској парцели означеној као к.ч. број: 7528/15, 7528/16, 7528/17 и 7528/18  К.О. Зворник.

         Уз Захтјев су достављени Докази, које је урадила овлашћена институција „SISTEM QUALITA, S“ д.о.о. Пале, која поседује лиценцу за обављање дјелатности из области заштите животне средине, број: 27-Е/06 од 30.10.2019.год. Докази уз захтјев и План управљања отпадом су саставни дио овог Рјешења. 
Инвеститор је уз Захтјев за издавање еколошке дозволе, поред Доказа број: 6-1143/23 од 09.06.2023.године, приложио и сљедећу документацију:
· Рјешење о измјенама података, Опћински суд у Сарајеву, број: 065-0-Рег-23-000780 од 17.03.2023. год.

· Уговор о закупу, број: 140-Хр/23 од 20.02.2023.год.

· Рјешење, Одјељење за стамбено комуналне послове и послове саобраћаја, Градска управа Града Зворник, број: 05-511-17/2018 од 23.05.2018.год.

· Записник о прегледу положених цилиндричних резервоара, Републички завод за стандардизацију и метрологију, Одјељење за верификацију Бијељина, од 26.06.2019.год.
· Локацијске услове, Министарство за просторно уређење, грађевинарство и екологију Републике Српске, број: 15.02-364-178/17 од 23.01.2018.год.

· Копија катастарског плана, Републичка управа за геодетске и имовинско – правне послове, КО Зворник, број плана: 18, од 21.03.2018.год.
· Посједовни лист – препис, број: 5028/6, Републичка управа за геодетске и имовинско – правне послове Бања Лука, КО Зворник, број: 21.21-952.1-1-850/2018 од 21.03.2018.год.

· Земљишнокњижни извадак, Републичка управа за геодетске и имовинско – правне послове Бања Лука, ПЈ Зворник, број: 21.21-714.3-1-533/2018 од 22.03.2018.год.

· Еколошки мониторинг и мониторинг квалитета ваздуха 2023.год., „SISTEM QUALITA, S“ д.о.о. Пале, број: 5-851/23 од 03.05.2023.год.
· Актуелни извод из судског регистра, Опћински суд у Сарајеву, број: 065-0-RegZ-23-004031 од 19.04.2023. год.

· Рјешење о водној дозволи, ЈУ „ВОДЕ СРПСКЕ“ Бијељина, број: 01/10-3-3924-1/2023 од 05.06.2023.год.

· Увјерење о порезној регистрацији, Федерално министарство финансија, Порезна управа – Кантонални уред Сарајево, од 23.02.2005.год.

· Увјерње о регистрацији, Управа за индиректно – неизравно опорезивање Бања Лука, број: 04/1-УПЈР/1-3511-2/08 од 20.05.2008.год.
· Увјерење, Одјељење за стамбено комуналне послове и послове саобраћаја, Градска управа Града Зворник, број: 05-205-1-28/23 од 05.07.2023.год.

· Доказ о уплати градске административне таксе.

       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 04.07.- 04.08.2023. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

